SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 
Meno a priezvisko, tituly:	Bc. Katarína Hradská
Mgr. Miroslava Gajdošová
Mgr. Eva Masarová
Mgr. Martin Smolka	
Znalosť cudzích jazykov:	Bc. Katarína Hradská – Anglický jazyk
Mgr. Miroslava Gajdošová – Anglický jazyk, nemecký jazyk
Mgr. Eva Masarová – Anglický jazyk
Mgr. Martin Smolka – Anglický jazyk	

2.	Zahraničná pracovná cesta
Štát / mesto:	Grécko, Thessaloniky	
Názov a adresa prijímajúcej organizácie:	Grécke predsedníctvo Rady EÚ

Hotel Capsis
18, Monastiriou str., P.C. 54629, Thessaloniky, Greece
	
Účel cesty:	Mládežnícka konferencia EÚ a stretnutie riaditeľov zodpovedných za mládež	
Spôsob financovania 
(kto hradí cestovné, pobytové náklady, iné výdavky):	•	Cestovné náklady (letenky) a pobytové náklady – Grécke predsedníctvo;
•	Cestovné náklady na prepravu (BA-Viedeň/Viedeň-BA) a vreckové účastníkov konferencie – MŠVVaŠ SR.	

3.	Rámcový program pobytu
Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
9.3.2014	•	Príchod a registrácia delegátov, prehliadka mesta, večera	
10.3.2014	•	Workshop pre mládežníckych delegátov
•	Oficiálne otvorenie konferencie:
o	Elisavet Efthyliou, Predsednícvo Grécka v Rade EÚ
o	Yiannis Boutaris, Primátor mesta Thessaloniky
o	Chrisoula Paliadeli, Európsky parlament
o	Pascaal Lejeune, Európska komisia
o	Peter Matjasic, Európske fórum mládeže
o	Armodios Drikos, Grécka rada mládeže
•	Gouda Lomanaite, Európske fórum mládeže  - Prezentácia výsledkov 3. fázy procesu štruktúrovaného dialógu
•	Katerina Sarri, Univerzita Východnej Makedónie  - Podnikateľské myslenie
•	Prípravný workshop pre všetkých delegátov – úvod, procedúry, očakávané výsledky
•	Worskshopy
•	Spoločná večera v meste
	
11.3.2014	•	Worskshopy I.
•	Agora názorov
•	Worskshopy II.
•	Spoločná večera 
	
12.3.2014	•	Workshop – evaluácia strenutia
•	Prezentácia odporúčaní zo všetkých workshopov
o	Santa Ozolina, Ministerstvo školstva
o	Patrick Azevedo Rodrigues, Radá mládeže – Luxemburg
•	Oficiálne ukončenie konferencie:
o	Panagiotis Kanellopoulos, Ministerstvo mládeže
o	Miroslaw Krzanik, Európske fórum mládeže
o	Armodios Drikos, Grécka rada mládeže
o	Chiara Gariazzo, Európka komisia
•	Úvod k programu Talianskeho predsedníctva – Carlo Presenti 
•	Záver konferencie a otvorenie stretnutie DG.

1.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
9.3.2014	Príchod zástupcov mládeže, generálnych riaditeľov a zástupcov ministerstiev zodpovedných za mládež všetkých členských štátov EÚ na konferenciu, ubytovanie, registrácia účastníkov, distribúcia konferenčných materiálov.	
10.3.2014	Grécke predsedníctvo v Rade EÚ, s podporou Európskej komisie hosťovalo Konferenciu mládeže EÚ na tému sociálna inklúzia mladých ľudí.
Konferencie mládeže EÚ je jedným z míľnikov procesu štruktúrovaného dialógu, ktorý slúži ako fórum pre spoločné zamyslenie sa nad prioritami, implementáciu a následné aktivity v oblasti mládeže. Konferencie mládeže EÚ stavia na výsledkoch národných konzultácií vedených v 28 členských štátoch Európskej únie, ako aj na správach predložených medzinárodnými mimovládnymi mládežníckymi organizáciami (INGYOs).
Konferencia sa konala v meste Solún, Európskom meste mládeže pre rok 2014, pričom sa jej zúčastnilo okolo 250 účastníkov z národných rád mládeže (NYC) a tvorcovia mládežníckych politík EÚ, účastníci kandidátskych krajín EFTA (Európske zdrzženie voľného obchodu -European Free Trade alliance), ako aj zástupcovia z medzinárodných mimovládnych organizácií mládeže (INGYOs) a Európske fórum mládeže spolu s Európskou komisiou.
Účastníci prípravného stretnutia: 
Za Slovenskú republiku  ako zástupcu generálnych riaditeľov a zástupcov ministerstiev zodpovedných za mládež sa stretnutí zúčastnila Mgr. Eva Masárová. Zástupcami mládeže boli Mgr. Miroslava Gajdošová, Bc. Katarína Hradská a Mgr. Martin Smolka. Zoznam všetkých účastníkov konferencie je uvedený v bode 5. Prehľad prinesenej dokumentácie a miesto jej uloženia.
Oficiálne otvorenie konferencie
Elisavet Efthymiou, Grécke predsedníctvo:  Po úvodnom privítaní delegátov v príhovore zdôraznila význam tretej fázy Štruktúrovaného dialógu, ktorý sa zameriaval na tému sociálnej inklúzie so zreteľom na podnikavosť mladých ľudí, ako prostriedkom pre ich lepšie začlenenie do spoločnosti.
Panagiotis Kannellopoulos, Ministerstvo mládeže Grécka:  Opísal aktuálnu situáciu mládežníckej politiky v Grécku, pričom vymedzil najdôležitejšie výzvy, ktorým je potrebné čeliť. Ako najpálčivejší problém bola označená nezamestnanosť mládeže, s dôrazom na ich následné sociálne vylúčenie, ktoré je potrebné prekonávať.  Ako možné východisko označil práve podporu podnikania mladých ľudí a rozvoj ich podnikateľských kompetencií.
Yiannis Boutaris, Zástupca samosprávy Thesaloniky: Primátor Thesaloník, ktoré sú hlavným mestom mládeže v roku 2014, priblížil účastníkom hlavné aktivity, realizované  na podporu mládežníckej politiky počas roka. Ich hlavným cieľom je zatraktívnenie mesta, ktoré má byť prístupnejšie mladým ľuďom. To má byť dosiahnuté prostredníctvom podpory rôznych aktivít po celom meste, pričom dobrovoľníci boli zapojení aj do organizácie Konferencie EÚ pre mládež.
Chrisoula Paliadeli,  Európsky parlament: Zástupkyňa Európskeho parlamentu informovala o blížiacich sa voľbách do Európskeho parlamentu, pričom zdôraznila potrebu zapájania mladých ľudí do tvorby politik. Aby bolo možné dosiahnuť, že opatrenia v rámci politík budú reflektovať potreby mladých ľudí so špeciálnym dôrazom na mladých s nedostatkom príležitostí, musia byť samotní zástupcovia týchto skupín prítomní pri ich tvorbe. Preto je participatívna demokracia z jej pohľadu nevyhnutnosťou.
	
	Pascal Lejeune, Európska komisia: Keďže Európska komisia je jedným z kľúčových aktérov pri zabezpečovaní Štruktúrovaného dialógu, zástupca Európskej komisie podporil zástupcov národných pracovných skupín v ich snahe o zapojenie čo najväčšieho počtu mladých ľudí a vytváranie možností pre realizáciu skutočného dialógu medzi kľúčovými hráčmi. Zároveň zdôraznil možnosti finančnej podpory, ktoré poskytuje nový program Erasmus + pre mladých ľudí a pre národné pracovné skupiny na zabezpečenie Štrukturovaného dialógu. 
Peter Matjasic, Európske fórum mládeže: Po úvodnom poďakovaní za prípravu konferencie nasledovalo načrtnutie aktuálnej mládežníckej problematiky v EÚ. Európa bola označená ako ,,stav mysle.“ Odtiaľ pochádza európska identita, ktorá sa neobmedzuje na geografické alebo sociálne kategorizácie. Európa je považovaná za kolísku demokracie a demokratických procesov, preto je cťou viesť tretie kolo štruktúrovaného dialógu práve na tomto mieste. Zároveň vyjadril  nespokojnosť s výsledkom rokovaní ohľadom dostupnosti stáži pre mladých ľudí, ich vhodného zamerania smerujúcemu k zvyšovaniu kompetencií potrebných pre uplatnenie sa na trhu práce a prípadnej finančnej odmeny za ich absolvovanie. Mladí ľudia sú  zdrojom a potenciálom pre zmenu, ktorá môže prísť ak sú na všetkých úrovniach vypočutí ľuďmi s rozhodovacou právomocou. A práve to je cieľom Štruktúrovaného dialógu, ktorý sa snaží k tomuto smerovať.
Asmodios Drikos, Rada mládeže Grécka: Ekonomická kríza, ktorá začala v druhej polovici 2000s vytvoril najmä krehké situácia pre dnešnú mladú generáciu. Miera nezamestnanosti mládeže zostáva historicky vysoká, na 23,2% v EÚ-28 a 23,8% v eurozóne (december 2013). Preto zástupcovia vyzvali nielen Európsku komisiu, aby vytvárala vhodné opatrenia na odstránenie nezamestnanosti, ale boli vyzvaní aj samotní mladí ľudia, aby hľadali možnosti, ako prostredníctvom podnikania prekonávať tieto problémy.
Chiara Gariazzo, Európka komisia: Ch. Gariazzo upozornila na fakt, že v dôsledku rastúcej nezamestnanosti mladých ľudí, práve táto skupina je väčšmi ohrozená sociálnym vylúčením. To ich často vedie k tomu, aby opustili domovskú krajinu, prípadne Európu a hľadali lepšie príležitosti. Tento jav nesmie byť ignorovaní, pretože tak dochádza k ,,odlivu mozgov“ , ktoré by mohlo byť v budúcnosti ťažké zvrátiť. 
Gouda Lomanaite, Európske fórum mládeže: Prezentácia výsledkov 3. fázy procesu štruktúrovaného dialógu. Výsledky sú založené na správach sumarizujúcich výsledky konzultácií národných pracovných skupín vo všetkých 28 členských štátoch EÚ a v medzinárodných mimovládnych organizácií mládeže (INGYOs). Podľa správ, viac ako 15.000 mladých ľudí sa priamo zapojilo do Štruktúrovaného dialógu. 10 medzinárodných mimovládnych  organizácií mládeže zorganizovalo konzultácie a prispeli svojimi vstupmi do tejto fázy dialógu. Okrem toho, viac ako 700 odborníkov a zástupcov verejnej správy v oblasti mládeže, vzdelávania, zamestnanosti,  sociálnych vecí a ekonomiky sa zúčastnilo diskusií s mladými ľuďmi.
Katerina Sarri, Univerzita Východnej Makedónie: Podnikateľské myslenie. K. Sarri je výskumníčka, ktorá sa venuje podpore podnikania mladých ľudí. V rámci prezentácie uviedla vlastnosti, kompetencie a hodnoty, ktoré je nevyhnutné rozvíjať u mladých ľudí, aby mali záujem podnikať. Ide o samostatnosť, schopnosť prebrať iniciatívu, zodpovednosť, schopnosť riešiť problémy, schopnosť učiť sa samostatne.
	
	Prípravný workshop pre všetkých delegátov: Cieľom prípravného workshopu bolo zabezpečiť, aby všetci mládežnícki delegáti mali rovnaké informácie ohľadom toho, čo je Štrukturovaný dialóg, ako sa realizuje, aká je jeho úloh a v rámci EÚ, aké finančné nástroje EÚ vytvorila na jeho podporu. Workshop bol vedený zástupcami Európskeho fóra mládeže.
 Worskshopy: Na konferencii bolo ponúknutých 7 workshopov v rámci ktorých bolo potrebné detailne prediskutovať čiastkové témy, týkajúcej sa sociálnej inklúzie v kontexte zamestnanosti a podpory podnikania mladých ľudí. Workshopy boli nasledovné:
•	WS 1: kvalita vzdelávanienie: Záruka rovných príležitosti na vzdelávanie pre všetkých
•	WS 2: Kvalita prechodu: Uľahčenie prechodu mladých ľudí do zamestnania 
•	WS 3: Kvalitné pracovné miesta: Zaistenie kvalitého zamestnania pre mladých ľudí 
•	WS 4: Dialóg a učenie sa medzi generáciami: Zvýšenie medzigeneračnej solidarity 
•	WS 5: Aktívne začlenenie: Tvorba podmienok pre plné začlenenie mladých ľudí do spoločnosti 
•	WS 6: Podnikanie mládeže: Podpora podnikania mladých ľudí 
•	WS 7: Sociálne podnikanie : Podpora podnikania s pozitívnym sociálny vplyvom
Do každého workshopu boli zaradení zástupcovia mládeže, generálni riaditelia a zástupcovia ministerstiev zodpovedných za mládež. Cieľom úvodného stretnutia bolo zoznámenie účastníkov, zadefinovanie cieľov konkrétneho workshopu, predstavenie programu a definovanie východiskovej situácie.
Spoločná večera v meste.
	
11.3.2014	Worskshopy I.: Cieľom workshopov druhého pracovného dňa bolo zadefinovať cieľ jednotlivých pracovných skupín a vymedziť problémy, ktoré je potrebné prekonať, aby bolo možné prepracovať sa k cieľu. Výstupom malo byť 6 výziev (odporúčania), ktoré majú byť riešené. Tieto odporúčania boli následne konzultované v pléne s ďalšími účastníkmi konferencie.

Plénum - Agora názorov: Cieľom stretnutia v pléne bolo prezentovať výstupy pracovných skupín, ktoré boli konzultované v skupinách, na základe rotácie skupín. Následne, mali účastníci pléna možnosť pripomienkovať všetky vzniknuté odporúčania, upozorniť na prekrývanie sa odporúčaní, ich slabé stránky, prípadne navrhnúť vylepšenie formulácií.

Worskshopy II.: Po pléne a vyzbieraní pripomienok boli odporúčania vrátené do pracovných skupín s cieľom ich zapracovania a naformulovania ich finálnej verzie. Slovensí zástupcovia sa zapojili do workshopov:
•	WS 2: Kvalita prechodu: Uľahčenie prechodu mladých ľudí do zamestnania. V spracovanom dokumente boli definované základné východiská pre diskusie počas workshopov:
o	zabezpečenie kvalitných stáží a odbornej praxe;
o	lepšie prepojenie medzi svetom vzdelávania a svetom práce;
o	zabezpečenie prístupu ku kvalitným stážam a odbornej praxi;
o	lepší odborný tréning;
o	garancie pre mládež;
o	viac praktického tréningu pre absolventov.
Na workshope boli najviac diskutované témy ako stáže pre mladých ľudí, ktoré by určitým spôsobom mali pokrývať minimálne náklady na život stážistu, implementáciu garancií pre mládež pre mladých ľudí so znevýhodnením.
•	WS 3: Kvalitné pracovné miesta: Zaistenie kvalitého zamestnania pre mladých ľudí. Hlavné odporúčania smerujú k: 
o	predchádzaniu uzatváraniu pracovných zmlúv na dobu určitú, obchádzanie zákon o pracovnej a sociálnej bezpečnosti;
o	nastaveniu hranice národnej minimálnej mzdy bez diskriminácie založenej na veku;
o	podpore výskumu.

•	ZS 6: Podnikanie mládeže: Podpora podnikania mladých ľudí. Hlavn0 odpor=u4ania smerovali k: 
o	uznávaniu mládežníckych organizácií za hlavných poskytovateľov neformálneho vzdelávania a  učenia sa, ako aj  za poskytovateľa podnikateľských zručností a schopností;
o	podpore mládežníckych ,,start-up“ počas prvých rokov činnosti prostredníctvom úľav;
o	vytváraniu systému jednotného kontaktného miesta (one-stop schop).

Naformulované odporúčania z workshopu č. 2, 3, 6 sú preložené v časti 4. Odporúčané závery. Nasledovalo ukončenie pracovného dňa a spoločná večera pre všetkých mládežníckych delegátov a zástupcov ministerstiev mládeže. Počas večera boli prezentované aktivity v rámci podujatia Thesaloniky - Európske mesto mládeže 2014.	
12.3.2014	Workshop: Posledný workshop bol zameraný na získavania spätnej väzby od účastníkov, ich očakávaní a úrovňou spokojnosti s priebehom konferencie. 
Plénum - Prezentácia odporúčaní zo všetkých workshopov:
Santa Ozolina, Ministerstvo školstva a Patrick Azevedo Rodrigues, Rada mládeže – Luxemburg: odprezentovali odporúčania všetkých pracovných skupín, ktoré počas konferencie spoločne formulovali mladí ľudia a zástupcovia ministerstiev.
Oficiálne ukončenie konferencie: panelová diskusia:
Panagiotis Kanellopoulos, Ministerstvo mládeže: zástupca podčiarkol nevyhnutnosť zapájania mladých ľudí do spolurozhodovania a ich ďalšiu podporu procesu Štruktúrovaného dialógu EÚ.
Miroslaw Krzanik, Európske fórum mládeže: zdôraznil, že vypracované odporúčania sú začiatkom pre implementáciu na európskej a potom aj na národnej úrovni. V prvom rade je potrebné klásť dôraz na kvalitu vo vzdelávaní tak, ako to navrhli mladí ľudia. Kvalitné vzdelanie znamená pripraveného mladého človeka nielen do práce, ale aj do života. Podnikanie by malo pre mladých ľudí znamenať skôr možnosť ako realizovať svoj tvorivý potenciál a nebyť nutnosťou v prípade nedostatku možností zamestnať sa. Zdôraznil, že práve mladí ľudia majú byť práve tou silou, ktorá bude dozerať na implementáciu odporúčaní na národnej úrovni.
Armodios Drikos, Grécka rada mládeže: vo svojom prejave sa zameral na zdôraznenie významu odporúčaní z oblasti vzdelávania. Podľa jeho názoru je potrebné prepojenie formálneho a neformálneho vzdelávania na školách.
Chiara Gariazzo, Európka komisia:  zvýraznila nevyhnutnosť demokratických procesov akým je aj Štruktúrovaný dialóg, ktorý vytvára priestor a poskytuje riešenia na pálčivé problémy. Základom úspechu má byť vytvorenie dialógu medzi relevantnými partnermi.
Úvod k programu Talianskeho predsedníctva – Carlo Presenti, Talianske predsedníctvo v Rade EÚ otvára nový cyklus Štruktúrovaného dialógu mladých ľudí v EÚ. Trio predsedníctva budú tvoriť okrem Talianska aj Lotyšsko a Luxemburg. Spoločnou témou tria bude Empowernment - posilnenie postavenia mládeže.
Ukončenie konferencie, agenda a priebeh zasadania DG: Následne bola Konferencia mládeže EÚ ukončená: Nasledoval odchod mládežníckych delegátov a otvorenie  stretnutia DG.
Je zvykom, že Konferencia o mládeži EÚ je spojená s organizovaním stretnutia riaditeľov zodpovedných za mládež, s cieľom poskytnúť priestor na dialóg medzi mladými ľuďmi a „decision-makers“.
	
	1. Otvorenie
Stretnutie generálnych riaditeľov zodpovedných za mládež otvoril a viedol zástupca gréckeho predsedníctva.
2. Informácie Predsedníctva
PRES podalo informácie o aktuálnom stave procesu tretieho cyklu štruktúrovaného dialógu a pripomenul celkovú prioritu aktuálneho tria, ktorou je sociálna inklúzia mládeže. Grécke  predsedníctvo sa v jej rámci venuje téme  sociálneho podnikania mládeže. 
PRES uviedlo, že PS pre mládež sa začala venovať prerokúvaniu návrhu záverov Rady o podpore podnikania mládeže v záujme posilnenia sociálneho začlenenia všetkých mladých ľudí (Doc. 7072/14Jeun 40 EDUC 80 SOC 164 CULT 27)
3. Reflexia EÚ politiky v oblasti mládeže
PRES  podobne ako predchádzajúce predsedníctvo zdôraznilo že mládežnícky sektor má veľký potenciál, ale je potrebné vypracovať najlepšiu stratégiu na zabezpečenie  vplyvu sektora cez spoluprácu s ostatnými sektormi a ministerstvami, pretože mládežnícky sektor poskytuje veľa vstupov, ale kľúčové rozhodnutia robia v iných sektoroch (zamestnanosť, sociálne otázky, vzdelávanie, zdravie atď.) Výhodou sektora je kulminovaný vplyv na rôzne oblasti mladého človeka. Nie je jasné, do akej miery si  uvedomujú ostatné sektory kľúčovú úlohu práce s mládežou a neformálneho vzdelávania a informálneho učenia pri rozvoji zručnosti mladých ľudí potrebných na zabezpečenie zamestnateľnosti mladých ľudí a ich spoločenskú inklúziu.
V tejto časti programu mali DGs z jednotlivých ČŠ v rámci diskusie  priestor na vyjadrenie sa k nasledovným otázkam:
V rámci týchto otázok SK reagovalo nasledovne:
1. otázka: Môže mládežnícky sektor riešiť konkrétne problémy ktoré nemôžu riešiť iné sektory v rámci stratégie Európa 2020? Ako môže byť tento potenciál maximalizovaný?
Práca  s mládežou a NFVY sú kľúčovými prvkami sú kľúčovými prvkami oblasti mládeže, ktoré poskytujú mladým ľuďom  špecifické zručnosti, ktoré by mohli zvýšiť ich osobnostný rozvoj, aby boli lepšie pripravení na osobný, sociálny a profesionálny život. V júni 2013 bola podpísaná Deklarácia o uznávaní neformálneho vzdelávania v práci s mládežou ako jeden z výstupov  národného projektu KomPrax (Kompetencie pre prax).
Sme radi, že naša deklarácia je v súlade s Deklaráciou z Dublina, a ako pridanú hodnotu vnímame  zapojenie veľkých spoločností do prípravného  procesu, čím sme  otvorili priestor pre spoluprácu, a tiež priestor pre  informácie o význame kompetencií, zručností, ktoré môžu byť získané prostredníctvom neformálneho vzdelávania.
Deklarácia bola podpísaná spoločnosťou Microsoft, Združením veľkých zamestnávateľov v Slovenskej republike. 
	
	Práca s mládežou a NFV sú najdôležitejšie nástroje, ktoré vytvárajú priestor pre zapojenie mládeže do akýchkoľvek procesov na všetkých úrovniach. Takýmto príkladom sú žiacke školské rady, ktoré boli vytvorené na základe žiadosti zo strany študentov. Vďaka aktívnej účasti študentov, žiacke školské rady boli začlenené do školského zákona.
2. otázka: Ako môžu opatrenia  politiky mládeže prispieť (ako súčasť širšieho vzdelávania a odbornej prípravy, stratégie, politiky zamestnanosti a sociálneho začlenenia) k dosahovaniu cieľov stratégie Európa 2020? 
Politika mládeže s jej medzi rezortným a medzi sektorovým rozmerom  by mala byť použitá ako príklad pre všetky ostatné politiky, ktoré vyžadujú globálny / multiplikačný prístup. Na tomto základe bola vypracovaná nová stratégia pre mládež v SR na obdobie 2014-2020. 
Stratégia je výsledkom medzi sektorovej  a medzirezortnej  spolupráce, so zapojením rôznych zainteresovaných aktérov na každej úrovni, odborníkov, vedcov a samotných mladých ľudí. 
Viac ako 500 ľudí bolo zapojených a pracovalo na stratégii.
Strategické ciele v 8 oblastiach, identických  so stratégiou EÚ, plus špeciálna 9. Oblasť, ktorá sa  venuje práci s mládežou boli definované s osobitným dôrazom na medzirezortný prístup. Opatrenia, ktoré sa majú prijať, aby napĺňali  strategická ciele budú vypracované jednotlivými sektormi v rámci Medzirezortnej pracovnej skupiny pre oblasť mládeže. Opatrenia sa budú realizovať cez konkrétne projekty s priamou účasťou mládežníckych mimovládnych organizácií  a ďalšími relevantnými partnermi zapojenými do projektov.
4. Diskusia o budúcom európskom pracovnom pláne v oblasti politiky mládeže
Pri príprave work plánu sa vychádza z obnoveného rámca pre európsku spoluprácu v oblasti mládeže (2010-2018), ktorý predkladá kľúčové ciele politiky mládeže na EU úrovni, na jeho základe sa pravidelne v trojročných cykloch pripravuje Správa o mládeži, posledná bola v 2012. Správa sumarizuje na základe podkladov z jednotlivých krajín EU pokrok v 9 oblastiach. Pretože spoločenská klíma v sa rýchlo mení, boli ČŠ vyzvané aby vytvorili spoločný work plán, ktorý by zabezpečoval napĺňanie cieľov stanovených v stratégii 2020 a hneď reagoval na súčasné trendy a témy v politike mládeže, špeciálne aby sa posilnila spolupráca ČŠ  a EK, a tiež spolupráca s  formálnym sektorom a s politikami zamestnanosti. Budúci work plán by mal vytvoriť štruktúru a rámec so zameraním na limitovaný počet kľúčových priorít a realistický časový rámec na ich napĺňanie. Priority by mali odrážať široký politický  a ekonomický zámer. ČŠ odporúčajú využiť na tento účel existujúce  expertné skupiny a nové s jasne naformulovaným očakávanými výstupmi. 

2.	Odporúčané závery 
(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Jednotlivé workshopy sa zaoberali prípravou odporúčaní, ktoré boli neskôr spoločne prijaté. Dokument so 14 odporúčaniami je prílohou tejto správy. Zároveň je prístupný na nasledovnom odkaze:
http://gr2014.eu/sites/default/files/Final%20recommendations%20Greek%20Presidency.pdf
Zo stretnutia vyplynuli nasledovné úlohy:
1.	Prediskutovať závery z konferencie s Odborom strategických činností 
IUVENTY – Slovenského inštitútu mládeže. 
T: ASAP
Z: Odbor mládeže

2.	Prediskutovať závery z rokovania s Národnou pracovnou skupinou k štruktúrovanému dialógu a navrhnúť aktivity spojené so šírením výstupov konferencie. 
T: ASAP
Z: Odbor mládeže

3.	Zapracovať závery (prípadne modifikácie záverov) na regionálnej či národnej úrovni a implementovať ich vo vybraných oblastiach.
T: ASAP
Z: Odbor mládeže

3.	Prehľad prinesenej dokumentácie a miesto jej uloženia 
Prinesené elektronické verzie dokumentov budú prístupné na intranete, uložené na sieťovom disku, a zároveň budú Spoločné závery zverejnené na internete na stránke http://gr2014.eu/sites/default/files/Final%20recommendations%20Greek%20Presidency.pdf  Súbor prinesenej dokumentácie obsahuje Spoločné závery v anglickom jazyku, program konferencie a menný zoznam účastníkov konferencie sú uložené v agende Odboru mládeže.	

4.	Osobitne vyhodnotený očakávaný prínos ZPC 
Stretnutie generálnych riaditeľov pre mládež  a Konferencia mládeže EÚ poskytli priestor na výmenu názorov s mladými ľuďmi o aktuálnych výzvach a problémoch mladých ľudí v Európe s osobitným zreteľom na sociálnu inklúziu a podporu podnikania, ktoré môže byť prostriedkom na prekonávanie vylúčenia.  Jednotlivé workshopy sa zaoberali prípravou odporúčaní, ktoré boli neskôr spoločne prijaté. Dokument so 14 odporúčaniami je prílohou tejto správy. Zároveň je prístupný na nasledovnom odkaze: 
http://gr2014.eu/sites/default/files/Final%20recommendations%20Greek%20Presidency.pdf
Prínos konferencie spočíval, okrem iného,  aj v možnosti:
•	získať komplexné informácie o stave problematiky: Účastníci uvítali pracovné stretnutie ako príležitosť na informovanie sa o aktuálnom stave vývoja mládeže v národných politík a na diskusie o prioritách  
•	reprezentovať hlas mladých ľudí na európskej úrovni a šíriť slovenské príklady dobrej praxe.
•	prispieť ku kreovaniu spoločných odporúčaní voči európskym inštitúciám.
•	realizovať krátke prípravné stretnutie plánovaného trojpredsedníctva Taliansko – Slovensko – Malta a diskutovať o spoločných prioritách.

5.	Spôsob zverejnenia výsledkov ZPC, prenos získaných informácií
(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Výsledky a výstupy pracovnej cesty boli odovzdané Národnej pracovnej skupine k realizácii štruktúrovaného dialógu. Výsledky boli prezentované  na porade Odboru podpory a rozvoja práce s mládežou organizácie IUVENTA – Slovenský inštitút mládeže. Súhlasím so zverejnením správy na internete.	

Súhlasím so zverejnením tejto správy na internete
Dátum:	17.3.2014	
Správu vypracoval
(meno a priezvisko, podpis):	Mgr. Miroslava Gajdošová	
Správu schválil
(meno a priezvisko, podpis):	Ing. Viliam Michalovič